标题：游玄岳记
基本信息
【名称】游玄岳记
【年代】明
【作者】谭元春
【体裁】游记
作品原文
游玄岳记[1]—（明）谭元春
自寒河七日，抵界山[2]，山始众。是时方清明，男妇鬓生柳枝，凄然有坟墓想[3]。至迎恩观[4]，舁人忽下肩[5]，向井东叩首；复舁上肩去，肃肃悸人矣。过沐浴堂，夹古柏，阴黑成市。与王子坐柏下，告之曰[6]：“此物岂无神乎？矧今且万林。”入遇真宫，复出行于柏。穷其柏之际，仰视枝、俯盻根，无一株遗者[7]。柏穷为仙关，关厄塞。他木老秃，与细竹点两山。
又行陂陀中[8]，指元和观东洛行人纷纭者，何所也？同行僧曰：“十八盘道也，返则经其处。”又行沃野，乃见玉虚桥；桥渡之以之于宫耳。舍桥，由树隙傍至道人室；由道人室蹑板渡溷渠旁至宫[9]。宫丽甚，制乃不可详；且非野人所好[10]。旁至会仙楼，峻壁四周，苍翠无间；启后窗，有樵人方负薪过。出宫，柏数十层乱于门。又旁至先所谓桥者，微闻水音不能去。返道人室，语同行僧曰：“游他山，人迹不接。从本路出入，稍曲折焉，即幻矣[11]。此山有级、有锁、有絙[12]，以待天下人，如人门前路，天下人咸来此山如省所亲。足足相蹑，目目相因，请与师更其足目以幻吾心[13]。”同行僧曰：“此而去，有金沙坼[14]。
明日，从望仙楼后，由昨所谓樵径者，渐不逢人。” 橡叶正秀，壑平，其阜柳家涧。初自林出，岭行屡折，橡辄随其折处。忽从万橡中下一壑，高低环青，有石可坐，涧亦送声来坐处。将至坪。左山深杳，道者结庐引脰[15]。望之，有二山鸡，从涧中冲起入观中。道人方煮橡面接众食。随磬下，由斋堂启窗，群山墉如[16]。出，与王子坐泉中，而同行僧从左右遥呼，已先得一处为闲亭者，为烟客居者，皆可澹人情虑。 去坪，回望坪中，殊秀绝。然壑渐深，树皆如其深数。高卑疏密，非聪明所能施设。过系马峰，忽一岩奇甚。连延数处，怪石与树、与草、与涧岩一心一手，彼隙则此充之。与王子复返其起处详观焉。岩未穷，即为仁威观，有落叶数十片，背正红，点桥前小池，若朱鱼乘空[17]。
过观十馀里，桃李花与映山红盛开如春；接叶浓阴，行人渴而憩，如夏虫切切作促织吟[18]；红叶委地如秋；老槐古木，铁干虬蜷[19]，叶不能即发如冬，深山密径，真莫定其四时。有猿缀树间方自嬉，童仆呼于后，猿挂自若。入隐仙岩，无居人，惟异柏一株，类垂杨袅袅，然新青欲堕矣。自老姥祠而上，望天柱、南岩诸峰，岚点照人、层浪自接者为一重[20]；而其下松柏翼岭，青枝衬目，稍近而低者又为一重。两重山接魂弄色于暄霁之中[21]，万壑树交盖此围于趾步之间[22]。目不得移，气不得吐，遂休五龙方丈[23]，自姿焉。宫所负山峰，峭然豪立，所谓五非二池[24]，碌碌不可照鉴，一入即出。又途中经奇逾涯。闻有凌虚岩，希夷诵经台[25]，自然庵，皆胜略之。是夜眠不稳。楼下有系猿，啼到晓。
早起，梯石穿冈，上竹树几不可上。细流时在耳边，与蒙茸争路[26]。又行四、五里，俯看深壑，茫若坠烟。身在堑底，五龙忽在天际。下级，水自北来，南响始奔[27]；自南折东，始为青羊涧。涧上置桥，高壁成城，相围如一瓮[28]。树色彻上下，波声为石所迫，人不得细语。桃花方自千仞落，亦作水响。听涧，自此桥始快焉[29]。沿涧而折，过仙龟岩，如龟负苔藓而坐；泉从中喷出溅客。此而上，石多怪，向外者如捉人裾[30]，向下者如欲自坠，突起者树如为之支扶，中断者树如为之因缘。其为杉、松、柏尤奇，在山上者，依山蹲石，根露狞狞，必千寻救抱而后已；其在深壑者，力森森以达于山，千寻数抱，才及山根；而望其顶，又亭亭然与高树同为一盖[31]，此殆不可晓。觉山壑升降中，数千万条皆用厝置条理[32]，参天拔地，因高就缺，若随人意想现者。始犹色然[33]，骇中而默息[34]，久之告劳焉[35]，如江客之厌月矣[36]。然每至将有结构处[37]，尤警人思。
自仙龟岩过百花泉，东至滴山岩，观其水所滴如刻漏[38]。是时，南岩宫殿已迎瞻瞩[39]。犹寻径左行，右见五龙，已如舟中望岸上，送者欠立未去；而五龙前所见众山，纷纷委于壑，松柏各随其山下伏，安然与荇藻不异[40]。自顾身所经处，怪石奇植，非无故者[41]。度天一桥，山蕊自吐，道人室层加其上，峻坂危栈[42]相为奔秀[43]。及登小天门，有岩石垂垂冒人[44]；但所谓巨人迹者，贸贸不可踵趾[45]。王子亦曰：“岩间纹，多类此者。欲入殿观诸岩之奇，而两日间木石多变，心目贤劳[46]，若更以众奇岩惑之，纵观费目，分观费心；参差纲心目俱费；费必将有所遗，曷寓道人室，明晨澹然一往矣！”
日未午，道人不可久对。与同行僧某：“此半日亦无坐理，当以了虎耳岩。”同行僧曰：“若上太子岩，取道之虎耳，则并可了紫霄。”乃往紫霄。其宫背殿旗峰，卷云切铁，有起止之势[47]，使人眩栗。已入宫，问禹迹池及福地所在[48]，则已过。复出宫观池，绕池登福地。顶以下诸峰[49]，赤日直射，有光无色。 由宫上太子岩，磴道迢迢，疲乃造极[50]。顶别为一重，不可见以下诸峰，岚息烟灭，暄多而凄少[51]。由岩历山上行，临睨紫霄，指隔岭朱垣问同行僧[52]，云：“为威烈观。”行穿后山，下趋虎耳。此路无林木，见一松追而憩之。虎耳僧适来松下会，因同进。近岩有竹数竿，水一泓，与王子坚坐。比入岩，嵌空成屋，故榻尚在。僧导至顶上，凡老僧花木亭榭殆尽，唯藕塘水与泥相守。仆有善取藕者，跣而下[53]，两足踏藕之所在，如梭往返，而手出之。山僧以为乐，送余从岭间还，不由向路。忽循展旗峰后，过其隙中。峰方削而突古[54]，竟离为一处，非先所见皂纛相连者矣[55]。稍进，复会于五龙来路之杉松下，较始见觉亲，盖虎耳，心目闲于无林故也。
晨起往观岩。岩在殿后，大石百馀丈，诡秘峭刻，有骨有肤，有色有态，有力有巧，高者上跃，壑以下至不可测，使鬼为之劳矣。内察岸之高下思理[56]，外察顶之起伏神情，不觉遂穷亭际；凭栏坐楯[57]，远望人客，佛号沸然[58]。
是日，天风吹木，作瀑布声，常以之自愚，为岩中补遗[59]。已而详所过几处，亭阁蜿蜿，天与人规[60]，制若相吞。西去为元君殿，数十折至舍身崖，大木队而从[61]。由级以登，为飞升台，台孤高，亭其上；天柱峰耸然在五步内，不望而见矣！ 台旁有一树，下穷壑，上出亭，挟千丈万株之气，而叶未能即发，作枯木状。台上石后老松，有一株散作数枝，衔石而披[62]，大风摇之，宜可折[63]，偏以助此台灵奇。台旁又有灵台，灵台下有巢穴者，能休粻，呼之，久不应，慨然舍去[65]。行晒谷岭，经黑虎岩下。精魂方为诸岩所夺，至此都不经意。
过斜桥，问斜桥人，上顶有三径。一为磴道[66]，人所由三天门是也；一为官道[67]，由欢喜坡往；一为樵人道[68]，由铜殿[山亚]入。予，樵人，当由[山亚]入[69]。同行僧别去，上三天门。独与王子次万丈峰[70]，向背香炉诸峰，行枳棘中[71]，数息数上下。道人家汲水者，负土筑者，稍稍遇于路。 乃至垭，石岩高危，岭横如界，同行僧先先至，迎我太和[72]，一见而笑，由磴道者近耶。小憩道人室，室七层，有鸦数十头，方向板屋上飞。喘而登天柱绝顶，礼真武殿，上观其范金之工[73]，四顾平台，万山无气。近而五老、炉烛[74]，远则南岩、五龙，在山下时了了能指其峰，今已迷失所在，唯知虚空入掌、河汉西流而已[75]。出返铜殿，是元大德年物[76]。坐观天柱峰，草木童稀[77]，石骨寒瘠。壑而上，石稍开，因筑城衔开处；城而上，石复结，稍欹之以护顶[78]；至于顶，乃平焉。高削安稳，天人俱绝[79]。因想山初生时，与人初上此峰时，皆荒荒不可致思[80]。
私语王子曰：“水犹不满人意如此，大名山苟有千瀑万泉流之，使动树杪石罅，受响不得宁，吾何思庐霍哉？”同行僧曰：“此而下，蜡烛诸涧，纯是水矣，且可了琼台。” 便察僧意，以失三天门为恨，然予以避三天门益力。从琼台往，百避其险，避其杂也。他日，谈山中事，独不知三天门何在，亦奇矣。乃复自垭出可枳棘。随人衣裾，渐觉又山石傲岸，与他石离而立于前者无数，皆默领其要[81]。王子恐予未见，辄从后呼语之。 至上琼台，琼台峰落落有天地间意[82]。去投宿中观，桃花开我立处，松枯于门外，有数鸟拍拍飞而东。入登其楼，蜡烛两峰，正当窗，不知其名，而围者同照眼。是时，天欲暮，白云起壑中，然气甚暖，力不能上山，闲步静室，有道人瞻观视不凡[83]。与之语，导以山下僻处，松石依依可坐；而即促予起，曰：“钟时虎过此[84]，因明日行涧上，夜梦即焉。” 
逾一冈，为下琼台，两烛峰已向后数里。始入涧，山束为峡[85]，水穿其腹，右伏者为底，竖者为堟[86]，大者为激[87]，最大者为分湍[88]；石少者为衍[89]，多者为甃[90]，石不胜水者狭为沟，宽为塘；水石并胜则狭声急、宽声远。长石为桥，方石为水中台，圆石为座，植木之朽而倒于水中央者，亦赖之为桥。水趋左而傍右，岭行水忽趋右，人从右穿左[91]。 水分为二道，则人踏水声，相石之可过者托履焉。心在水声者，常失山；视在水声者，常失听；心、视、听俱在水声者，常失山[92]。恐其失也，坐石两崖望[93]，王子常越数石坐水中大石，予望其自石过石也，若蹈空[94]。亦常徙数处，而两崖山断复合、开复收、削复平者[96]；树层层翠水光中，妙高夹立，画鸡惊飞。
自山半亦思返[97]。日非断崖，不得露涧，二十余馀皆阴阴；而山香四发，不辨其自何来。唯左山一隙，有行人由山路出。同行僧曰：“此自威烈观来，前紫霄山后所望丹垣者也。”
至此，一岭横于前，以为不复峡[97]，而趋过之，又峡焉。涧声直汩汩[98]，喧至玉虚岩下、九渡涧旁出，与之合，岩两收其响以为幽，遂欲为诸岩冠。涧中观岩，岩上望涧，上岩水声若在空中，下岩水声若在木末[99]；而其间结构，天为之屋，人为之栈，无此一段，是山犹不可竟也[100]。遂自此竟之，以为武当山记。其下十八盘，与其出路，不足论。[1]
作品注释
[1]《游玄岳记》收入谭友夏“合集”卷十一“鹄湾文草·记”。玄岳：又称武当山、紫霄山、太和山。因道教所奉真武帝被尊封玄帝（皇），故道教圣地的武当山被称为玄岳。
[2]寒河：谭元春家乡竟陵（今湖北省潜江县）之河。谭元春筑园于此，故又常以“寒河”代指家园。界山，属均州（今湖北均县）。
[3]“坟墓想”：联想到清明上坟祭奠。
[4]迎恩观：又名“迎恩宫”。观前有碑，勒“第一山”三字，为宋人米芾书。
[5]舁人：抬物者。舁，音yú。
[6]王五：王明甫，谭元春之友。下文所谓“同行僧”，指僧人凡公。
[7]盻：音xī，怒视，睁大眼看。
[8]陂陀：音pō tuó，倾斜不平貌，多形容山路坎坷。
[9]蹑：音niè，踩、踏。溷渠：浑浊的渠水。
[10]野人：山野之人，作者自谓。
[11]幻：迷路。
[12]级：台阶；锁：铁索；絙，音gēng，粗索。
[13]更其足目：变更上山路线、进而改变眼前景象。
[14]金沙坼：地名。坼，疑有笔误。
[15]引脰：脰音dòu，脖子、颈项。此处指草庐地处山坳，远望仅露顶部。
[16]墉：音yōng，指高墙，城墙。此处指群山如墙，壁立窗外。
[17]朱鱼：红色的鱼。乘空：水清流通见底。红叶浮水，如鱼空游无所依。
[18]促织吟：蟋蟀之鸣唱。
[19]虬蜷：如虬龙一样弯曲着。
[20]岚光：太阳穿过山间雾气而呈现的多彩光环。层浪：指云气如浪、层层奔涌。
[21]暄霁：日光与水气，亦指温暖与冷沁。
[22]交盖：互相掩映。趾步：脚步，指极短的距离内。
[23]五龙：山峰名。传说武夷山日月池中有五龙，作深化为老翁，听陈抟诵《易》，后传陈抟“睡功”。
[24]五非二池：“非”字义不明。疑为五“扉”之省笔，五峰佛指。二池：日池、月池。
[25]希夷：陈抟。陈抟，字图南，自号扶摇子，亳州真源（河南鹿邑县）人，生于唐末，举进士不第，入武当山九室岩隐居，后移华山。宋太宗赐号“希夷先生”。后被人称为“陈抟老祖”。
[26]蒙茸：细草。茸音róng。
[27]奔：奔来。在此意为，响声始闻。
[28]瓮：盛水、酒之陶器。文中指山壁峭立，形如瓮城。
[29]快：快乐、快感。
[30]裾：衣襟。
[31]盖：形容树冠如伞。
[32]厝置：安放、安排。
[33]始犹色然：开始，还惊异或欣喜于色。
[34]默息：默默无语。
[35]告劳：表明（显示）已经疲劳。
[36]江客厌月：泛江赏月，久而生厌。如张若虚之“江天一色无纤尘，皎皎空中孤月轮”句。
[37]结构处：指山、林、涧布局巧夺天工之处。
[38]刻漏：古代计时器。依漏水刻度之理计时。
[39]瞻瞩：瞩目瞻望。
[40]荇藻：荇菜。水生，叶伏于水。
[41]奇植：奇异的树木与花草。
[42]坂：山坂、斜坡。栈：栈路、栈道。
[43]奔秀：竞秀、比着秀美。
[44]冒人：冒犯人、威压人。
[45]贸贸：同“眊眊”，不明晰、不确然之状。踵趾：脚趾。文中谓不可以脚相践。
[46]贤劳：劳苦，劳累。
[47]起止势：天从此起，地至此尽，谓天地之交。
[48]福地：此处指神仙所居之地。南朝陈·张正见《神仙篇》：“神岳吹笙遥谢插，当知福地有神才。”
[49][山参]顶：武当山又称[山参]山，故[山参]顶指武当山绝顶。又称金顶。
[50]造极：到达顶峰。
[51]暄：太阳的光与热。凄：冷清之气。
[52]朱垣：红墙。
[53]跣：赤足。
[54]突古：即突兀。耸立之貌。
[55]皂纛：撕毁，黑色：纛，音dào，古代军中大旗，亦指舞具，文中指山峰列如帜如盖。
[56]思理：石纹石脉。
[57]楯：音shǔn，栏干。
[58]佛号沸然：朝山之声，如波涛喧喧。
[59]补遗：拾遗补缺。文中指搜寻遗景。
[60]规：规范、规正。
[61]大木：大树。从：纵列。
[62]衔石：抱石。披：披散。
[63]宜可折：好象会折断。
[64]休[米长]：休息进食。[米长]，音zhāng，粮食。
[65]舍去：离开，离去。
[66]磴道：凿石、砌石为蹬级之路。
[67]官道：盘山大道。
[68]樵人道：樵夫砍柴之道，指险陡之路。
[69]垭：音yà，两山之间狭窄之处。
[70]次万丈峰：登临万太峰。
[71]枳棘：枳，枸橘，落叶灌木或小乔木，棘，酸枣树，落叶灌木。
[72]太和：武当山又名太和山，此指武当顶。
[73]范金之工：铸模浇制或锻制的工艺。
[74]五老、炉烛：山峰之名。皆以形似命名。
[75]河汉：银河。
[76]大德：元成宗年号。大德十一年为公元1307年。
[77]童稀：山无草木为“童”，此为山秃树少。
[78]欹：音qī，倾斜。
[79]绝：绝顶。
[80]荒荒不可致思：荒荒，苍凉之貌；不可致思，不能想见。
[81]默领其要：暗暗领略其大势。
[82]落落：孤然高耸之貌。
[83]瞻视：看视。
[84]钟时虎过：“钟时”费解，不详其意。
[85]束：两山岭走势收拢。
[86]堟：田埂。
[87]激：激流。水受阻而掀起浪花。
[88]湍：水势迅激而有漩流。
[89]衍：水流势宽广。
[90]甃：zhòu，吉壁。文中指以石为壁。
[91]从右穿左：因水流转向，路径由右转左。
[92]失山：忘记看山景。
[93]两崖：坐此崖，望彼崖。
[94]蹈空：走行于虚空中。
[95]削复平；由陡峭变为平坦。
[96]思返：考虑回程。
[97]不复峡：不再有峡谷。
[98]汩汩：音gǔ gǔ，水声。
[99]木末：树之根梢。
[100]竟：完毕，终了。 [1]
作品赏析
《游玄岳记》是谭元春山水小品的代表作，它颇能体现谭元春甚至整个竟陵派诗文幽深孤峭的审美旨趣。玄岳在作者的胸中笔底，变化以至离奇，一时之山，竟有四时之景，美丽壮观的玄岳奇景与作者追新求奇的心情是如此贴近。作者在这篇游记中说他游山要走常人不到的“樵径”，这表明其游道一如其诗文，刻意追求“幽情单绪”和“孤行”、“孤怀”的情趣风格。[2]
作者简介
谭元春（1586-1637年），明末著名文学家，字友夏。湖广竟陵（今湖北天门）人。1627年（天启七年）湖广乡试第一。与钟惺同为竟陵派创始者，二人合撰有《唐诗归》和《古诗归》。这两部书影响极大，使“钟谭”之名声满天下。竟陵派于诗文注重性灵，反对复古。谭元春著有《谭友夏合集》二十三卷，其诗文冷峻艰涩，追求“幽深孤峭”。[3]